Missä syy?
On mailma kylmä, musta,
 Saan turhaan lohdutusta
 Sydämmelleni etsiä;
 Se nääntyy, raukka, kurjuuteen
 Kun iloon, onneen, autuuteen
 Ei laske mailma ilkeä.

 Näin valitan ja huokaan
 Taas siksi, kunnes huomaan,
 Mä että aina itseki
 Oon kylmä, musta, ilkeä:
 Parempi siis on itkeä
 Puutteita oman itseni.

[Herma]–n. N[ie]m[i].

Lähde: Tampereen Sanomat 13.9.1879.

Herman Niemi
Runot
Tampereen Sanomat
1879